Ing wiwitan abad kaping 20, tembok kutha ingkang ngubengi kutha Seoul dipunrisak déning pamaréntah kolonial Jepang kanthi alesan "kanggé nglancaraken aliran lalu lintas ing wewengkon kasebut". Rawuhipun putra mahkota saking Kekaisaran Jepang miturut prakiraan ingkang dados alesan damel risaking gerbang punika. Nalika putra mahkota kasebut ngliwati gerbang dipunsambut kanthi sarwa linangkung.[5] Namdaemun katutup kanggé umum ing taun 1907 bibar pamaréntahan kolonial Jepang mbangun jalur tream listrik ing celakipun. Ing masa perang Korea, Namdaemun risak sanget lan dipunrénovasi kanthi ageng ing taun 1961 mawi upacara pungkasan ing 14 Mei 1963.[6] Namdaemun dipundamel dados Harta Nasional Korea Selatan nomor 1"[7] nalika tanggal 20 Desember, 1962.